

**Аудан әкімдігінің 2006 жылғы 19 қыркүйектегі "Казталов ауданында мүгедектерді жұмыспен қамтуды қамтамасыз ету туралы" N 244 қаулысына өзгерістер мен толықтырулар енгізу туралы**

***Күшін жойған***

Батыс Қазақстан облысы Казталов ауданы әкімдігінің 2009 жылғы 25 ақпандағы N 15 қаулысы. Батыс Қазақстан облысы Казталов ауданы әділет басқармасында 2009 жылғы 17 наурызда N 7-8-85 тіркелді. Күші жойылды - Батыс Қазақстан облысы Казталов ауданы әкімдігінің 2012 жылғы 16 наурыздағы N 87 қаулысымен.

      Ескерту. Күші жойылды - Батыс Қазақстан облысы Казталов ауданы әкімдігінің 2012.03.16 N 87 Қаулысымен

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31 бабын, Қазақстан Республикасының "Халықты жұмыспен қамту туралы" Заңының 7 бабын және Қазақстан Республикасының "Қазақстан Республикасында мүгедектерді әлеуметтік қорғау туралы" Заңының 31 бабын басшылыққа алып аудан әкімдігі **ҚАУЛЫ ЕТЕДІ**:

      1. Аудан әкімдігінің 2006 жылғы 19 қыркүйектегі "Казталов ауданында мүгедектерді жұмыспен қамтуды қамтамасыз ету туралы" N 244 қаулысына (мемлекеттік тіркеу тізілімінде 18.10.2006 жылы N 7-8-31 санымен тіркелген аудандық "Ауыл айнасы" газетіне 6.11.2006 жылы жарияланған) төмендегі өзгерістер мен толықтырулар енгізілсін:

      1) көрсетілген қаулымен бекітілген мүгедектерді жұмысқа орналастыру мекемелерінің тізіміне 30, 31 тармақтары мынадай редакцияда жасылсын:

      "30. Казталов аудандық орталықтандырылған кітапханалар жүйесі 87;

      31. Казталов аудандық мәдени-демалыс орталығы 175".

      2. Осы қаулы баспасөзде ресми жарияланған күннен бастап қолданысқа енеді.

      3. Қаулының орындалуына бақылау жасау аудан әкімінің орынбасары К. Садбековке жүктелсін.

|  |  |
| --- | --- |
| *Аудан әкімі* | *Е. Қалиев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК